โบรกฯเชียร์ “ซื้อ” EKH เคาะเป้าใหม่ 8.40 บ. พ่วงอัพประมาณกำไรปี 62 โต 26%
โบรกฯเชียร์ “ซื้อ” EKH เคาะเป้าใหม่ 8.40 บ. พ่วงอัพประมาณกำไรปี 62 โต 26%
โบรกฯเชียร์ “ซื้อ” EKH เคาะเป้าใหม่ 8.40 บ. พ่วงอัพประมาณกำไรปี 62 โต 26%
21 พ.ค. 2562

บริษัทหลักทรัพย์ ฟินันเซีย ไซรัส จำกัด (มหาชน) ระบุในบทวิเคราะห์ ประเมินแนวโน้มผลการดำเนินงาน หลังบริษัท เอกชัยการแพทย์ จำกัด (มหาชน) หรือ EKH รายงานกำไรสุทธิไตรมาส 1/62 ที่ระดับ 45 ล้านบาท เพิ่มขึ้น 63.3% เทียบกับไตรมาสที่ผ่านมา และเพิ่มขึ้น 103.1% เทียบกับงวดเดียวกันของปีก่อน  ซึ่งดีกว่าที่คาดไว้ 50-70%
ทั้งนี้ เนื่องจากรายได้ที่เติบโตมากกว่าที่คาดการณ์ไว้ โดยเพิ่มขึ้น 18.6% เทียบกับไตรมาสที่ผ่านมา, เพิ่มขึ้น 43.7% เทียบกับช่วงเดียวกันของปีก่อน จากจำนวนผู้ป่วยที่เพิ่มขึ้น รวมถึงแรงหนุนจากศูนย์ผู้มีบุตรยาก (IVF) ขณะที่ต้นทุนเพิ่มขึ้นเพียงเล็กน้อยจาก Operating Leverage และอัตรากำไรของศูนย์ IVF ที่สูง ส่งผลให้ EBITDA Margin ขยายตัวอย่างมีนัยยะเป็น 21.7% ในไตรมาสนี้จากระดับ 15.8% และ 15.4% ในไตรมาส4/61 และไตรมาส 1/61 ตามลำดับ
ทั้งนี้ กำไรไตรมาส1/62 ของ EKH คิดเป็น 38% ของประมาณการกำไรทั้งปี จึงปรับเพิ่มประมาณกำไรปกติขึ้น 26% เป็น 148 ล้านบาท เทียบกับงวดเดียวกันของปีก่อน สะท้อน Upside ที่เกิดขึ้นจากทั้งรายได้และ Margin ที่ขยายตัวดีกว่าที่คาด ขณะที่ศูนย์กุมารเวชที่จะเปิดในช่วงไตรมาส 3/62 คาดว่าจะมีผลกระทบต่อผลการดำเนินงานในภาพรวมไม่มาก เนื่องจากเข้าสู่ช่วง High Season พอดี ซึ่งมีความต้องการรองรับ ฝ่ายวิจัยจึงปรับเพิ่มราคาเหมาะสมจาก 7.60 บาท เป็น 8.40 บาท และคงแนะนำ “ซื้อ”